wannaphong/clean_thaiwikipedia huggingface dataset:
# ดุลยสิทธิ์ นิยมกุล
ดุลยสิทธิ์ นิยมกุล (เกิด:) เป็นผู้กำกับภาพยนตร์และผู้เขียนบทภาพยนตร์ จบการศึกษาด้านจิตวิทยา เริ่มงานในอุตสาหกรรมภาพยนตร์ในปี พ.ศ. 2530 เป็นผู้ช่วยผู้กำกับและผู้เขียนบทภาพยนตร์ ให้บริษัทพรพจน์ ฟิล์ม และ บริษัท ไท เอ็นเตอร์เทนเม้นท์ หลายเรื่อง อาทิ ฝากฝันไว้เดี๋ยว จะเลี้ยวมาเอา, สยึ๋มกึ๋ย, วิ่งหน้าตั้งก้อยังรักเธอ, มังกรเจ้าพระยา

เป็นผู้ช่วยหัวหน้าแผนกภาพยนตร์ และหัวหน้าทีมเขียนบทภาพยนตร์ อาร์เอส ฟิล์ม เขียนบทเรื่อ เกิดอีกทีต้องมีเธอ, เด็กระเบิดยืดแล้วยึด ในปี พ.ศ. 2538 ได้รับรางวัลบทภาพยนตร์ยอดเยี่ยม สุพรรณหงส์ จาก โลกทั้งใบให้นายคนเดียว ปี พ.ศ. 2539http://www.thaifilmdb.com/th/pp00112 กำกับภาพยนตร์เรื่อง เจนนี่ กลางวันครับกลางคืนค่ะ ร่วมกับ ธีรวัฒน์ รุจินธรรม ได้รับรางวัลผู้กำกับยอดเยี่ยม Cinemag Spirit Award นอกจากนี้ยังเขียนบทภาพยนตร์เรื่อง โกลด์คลับ เกมล้มโต๊ะ ร่วมกับกิตติกร เลียวศิริกุล และธนกร พงษ์สุวรรณ, แม่เบี้ย ร่วมกับสมจริง ศรีสุภาพ และสมภพ เวชชพิพัฒน์ ก่อนที่จะเข้าไปมีส่วนร่วมกับ สุทธากร สันติธวัช ร่วม-กำกับ ขวัญเรียม ปี พ.ศ. 2545 กำกับภาพยนตร์ เรื่อง ก็เคยสัญญา ปี พ.ศ. 2548 และกำกับซีรี่ทางโทรทัศน์เรื่อง ตีลังกาท้าฝัน และเขียนเรื่อง โหน่งเท่ง นักเลงภูเขาทอง ให้ เวิร์คพอยท์ ปี พ.ศ. 2549 มีผลงานกำกับภาพยนตร์เขย่าขวัญอินดี้ทุนต่ำเรื่อง อาจารย์ใหญ่ (ศพ) ซึ่งประสพความสำเร็จด้านรายได้จำนวนมากในปีนั้นให้กับสหมงคลฟิล์มอินเตอร์เนชั่นแนล กำกับภาพยนตร์เรื่อง สาธุ (หลวงพี่กับผีขนุน) ในปี พ.ศ. 2552 หลังจากนั้นก็ตั้งบริษัท กานจาบ ฟิล์ม จำกัด และเข้าสู่วงการโทรทัศน์ โดยผลิตรายการ และภาพยนตร์สำหรับในโทรศัพท์หลายต่อหลายเรื่อง

 ผลงานกำกับ 
 เจนนี่ กลางวันครับ กลางคืนค่ะ (2539)
 ลูกผู้ชายเหยียบฝัน (TV-2540)
 ฟ้าโอบดินอุ่น (TV-2544)
 แม่เบี้ย (ร่วมเขียนบท-2544)
 โกลด์คลับ เกมล้มโต๊ะ  (ร่วมเขียนบท-2544)
 ขวัญเรียม (ร่วมกำกับ-2544)
 ธนราชันย์ (TV-2545)
 อวิชชา (TV-2545)
 ตีลังกาท้าฝัน (TV-2547)
 ก็เคยสัญญา (2548)
 ตลุยโรงหมอ (TV-2548)
 โหน่งเท่ง นักเลงภูเขาทอง (เขียนเรื่อง-2549)
 ศพ (อาจารย์ใหญ่) (2549)
 หลวงพี่กับผีขนุน (2552) 
 ปาย อินเลิฟ (2552)
 สองสิงห์ชิงหมาเกิด (TV-2553)
 หลวงพี่ทองดีตลุยผีอีพลับพลึง (TV-2554)
 ซิ่งติดถังหลังติดผี (TV-2554)
 สถานีสี่แสบ (TV-2554)
 พระยาปราบ (TV-2555)
 9-9-81 บอกเล่า 9 ศพ (Producer-2555)
 ซีรีส์ เหลี่ยมโจร (TV-2556-2557)
 น้ำมันพราย 3D (2557)
 ก้าวข้ามเพื่อตามฝัน (TV-2557)
หมอผีไซเบอร์ (TV-2558)
 บางกอก 13 เมืองคนตาย (2559)
 กามเทพปราบมาร (ซีรีส์ เดอะคิวปิด บริษัทรักอุตลุด) (2560)
 ภูมิแพ้กรุงเทพ (TV-2560)
 Rhythm of Love (TV-2560-Myanmar)
 เน็ตไอดาย #สวยตายล่ะมึง! (Producer-2560)
 PHAAEL PHOUMI (Producer-2560-Cambodia)
 Mario Run (China Movie) (2562)
 ฟ้าฝากรัก (TV-2563)
 เรื่องเล่าอาจารย์ยอด (WorkpointTV, 6 EP-2563)
 สัญญารัก สัญญาณลวง (TV-2563)
 แช่งชักหักกระดูก Curse Code (Amazon Prime, 6 EP -2565-Producer)
 ภูตแม่น้าโขง (มายด์แอ็ทเวิร์ค/ช่อง 3, 15 EP -2565)
 คุณหมอใจพิเศษ Good Doctor (TrueCJ, 20 EP-Production-Producer)
 ปิ๊งรักคนที่เลิก My Ex’s Wedding (Producer-2567)
# การเลือกตั้งประธานาธิบดีรัสเซีย พ.ศ. 2555
การเลือกตั้งประธานาธิบดีรัสเซีย พ.ศ. 2555 มีขึ้นเมื่อวันที่ 4 มีนาคม พ.ศ. 2555 มีผู้สมัครลงทะเบียนอย่างเป็นทางการห้าคน สี่คนเป็นตัวแทนพรรคการเมืองจดทะเบียน ส่วนอีกหนึ่งคนไม่สังกัดพรรคการเมือง การเลือกตั้งนี้เลือกประธานาธิบดีซึ่งมีการยืดวาระเป็นหกปี

ที่การประชุมพรรคยูไนเต็ดรัสเซียในกรุงมอสโกเมื่อวันที่ 24 กันยายน พ.ศ. 2554 ประธานาธิบดีรัสเซีย ดมิทรี เมดเวเดฟ ได้เสนอว่าผู้ดำรงตำแหน่งก่อนเขา วลาดีมีร์ ปูติน จะลงสมัครชิงตำแหน่งประธานาธิบดีใน พ.ศ. 2555 ข้อเสนอซึ่งปูตินยอมรับ ปูตินเองก็ได้เสนอเมดเวเดฟให้ถือตั๋วพรรคยูไนเต็ดรัสเซียในการเลือกตั้งสมาชิกสภาผู้แทนราษฎรในเดือนธันวาคม และเป็นนายกรัฐมนตรีรัสเซียหลังสิ้นสุดวาระดำรงตำแหน่งประธานาธิบดีของเขา

ผู้สมัครไม่สังกัดพรรคทุกคนต้องลงทะเบียนภายในวันที่ 15 ธันวาคม และผู้สมัครที่ได้รับการเสนอชื่อจากพรรคการเมืองต้องลงทะเบียนภายในวันที่ 18 มกราคม รายชื่อสุดท้ายมีการประกาศเมื่อวันที่ 29 มกราคม วันที่ 2 มีนาคม ประธานาธิบดีดมิทรี เมดเวเดฟที่หมดวาระแถลงต่อประชาชนผ่านช่องโทรทัศน์แห่งชาติเกี่ยวกับการเลือกตั้งประธานาธิบดีที่ตามมา เขาเชิญชวนพลเมืองรัสเซียให้ออกเสียงในการเลือกตั้งที่จะจัดขึ้นในวันที่ 4 มีนาคม พ.ศ. 2555

นายกรัฐมนตรีวลาดีมีร์ ปูตินของรัสเซียได้รับคะแนนเสียง 63.64% โดยที่นับคะแนนเสียงแล้วเกือบ 100%Central Election Commission of the Russian Federation . Cikrf.ru. Retrieved on 5 March 2012. ด้วยชัยชนะนี้ ทำให้เขาดำรงตำแหน่งประธานาธิบดีเป็นสมัยที่สาม‘We won!’ Teary-eyed Putin proclaims victory (PHOTOS, VIDEO), RT, 2012-03-04
# โฟร์ฮอร์สเมน
เดอะ โฟร์ฮอร์สเมน  เป็นกลุ่มทีมมวยปล้ำอาชีพในตำนาน สังกัดสมาคม เวิลด์แชมเปี้ยนชิพเรสต์ลิง‎ และ แนชั่นแนลเรสต์ลิงแอไลแอนซ์ ก่อตั้งขึ้นเมื่อปี ค.ศ. 1986 ในปัจจุบันได้รับการบรรจุเข้าสู่หอเกียรติยศดับเบิลยูดับเบิลยูอี ประจำปี 2012 เป็นที่เรียบร้อยแล้ว

สมาชิก
สมาชิกหลัก
ริก แฟลร์ (1986–1991, 1993–1999)
อาร์น แอนเดอร์สัน (1986–1988, 1990–1999)
โอเล่ แอนเดอร์สัน (1986–1987; 1990; 1993)
ทูลลี แบลนชาร์ด (1986–1988)
เจมส์ เจ. ดิลเลียน (1986–1989)
เล็ค ลูเกอร์ (1987)
แบร์รี วินแดม (1988–1989; 1990–1991)
สติง (1989–1990)
ซิด วิเซียส (1990–1991)
พอล โรม่า (1993)
ไบรอัน พิลล์แมน (1995–1996)
คริส เบนวา (1995–1997; 1998–1999)
สตีฟ "มอนโก้" แม็คไมเคิลส์ (1996–1999)
เคิร์ต เฮนนิค (1997)
เจฟ จาเรต (1997)
ดีน มาเลนโก (1998–1999)

สมาชิกที่เกี่ยวข้อง
เคนดอลล์ วินแดม (1989)
เดวิด แฟลร์ (1999)
ไมเคิลส์ ฮายส์ (1989)
บัทช์ รีด (1989)

ผู้จัดการและข้ารับใช้
เจมส์ เจ. ดิลเลียน
เบบี้ ดอลล์
ดาร์ค โจวร์นี
ฮิโร มัทซึดะ
วูเมน 
ฟิฟิ 
มิสส์ เอริซาเบธ 
เดบรา แม็คไมเคิลส์ 
บ็อบบี้ ฮีแนน 
ชาร์ลส โรบินสัน 
ดับเบิ้ล ดี 
ซาแมนธา / ทอร์รี 

 ผลงาน 
All titles and awards listed were won while they were Horsemen.
 Jim Crockett Promotions/World Championship Wrestling
 NWA National Heavyweight Championship (1 time) – Tully Blanchard
 NWA National Tag Team Championship (1 time) – Ole and Arn Anderson
 NWA (Mid-Atlantic)/WCW United States Heavyweight Championship (5 times) – Tully Blanchard (1), Lex Luger (1), Barry Windham (1), Ric Flair (1), Steve McMichael (1)
 NWA World Heavyweight Championship (6 times) – Ric Flair
 NWA (Mid-Atlantic)/WCW World Tag Team Championship (4 times) – Arn Anderson and Tully Blanchard (2), Arn Anderson and Paul Roma (1), Chris Benoit and Dean Malenko (1)
 NWA/WCW World Television Championship (7 times) – Arn Anderson (4), Tully Blanchard (3)
 WCW World Heavyweight Championship (8 times) – Ric Flair
 Pro Wrestling Illustrated
 Feud of the Year – Four Horsemen vs. The Super Powers and The Road Warriors (1987), Ric Flair vs. Lex Luger (1988), Ric Flair vs. Terry Funk (1989), Ric Flair vs. Lex Luger (1990)
 Manager of the Year – James J. Dillon (1988)
 Match of the Year – Ric Flair vs. Dusty Rhodes (1986), Ric Flair vs Ricky Steamboat (1989)
 Most Hated Wrestler of the Year – Ric Flair (1987)
 Wrestler of the Year – Ric Flair (1985, 1986, 1989)
 Ric Flair was ranked No. 2 of the 500 best singles wrestlers of the PWI Years in 2003
 WWE
 WWE Hall of Fame (Class of 2012) – Ric Flair, Arn Anderson, Tully Blanchard, Barry Windham, and J.J. Dillon
 Wrestling Observer Newsletter
 Best Heel – Ric Flair (1990)
 Best on Interviews – Arn Anderson (1990), Ric Flair (1991, 1994)
 Feud of the Year – Ric Flair vs. Terry Funk (1989)
 Match of the Year – Ric Flair vs. Barry Windham (1986), Ric Flair vs. Sting (1988), Ric Flair vs. Ricky Steamboat (1989)
 Most Charismatic – Ric Flair (1993)
 Most Outstanding Wrestler – Ric Flair (1986, 1987, 1989)
 Readers' Favorite Wrestler – Ric Flair (1985–1993)
 Wrestler of the Year – Ric Flair (1985, 1986, 1989, 1990)
# พรรคคอมมิวนิสต์แห่งสหพันธรัฐรัสเซีย
พรรคคอมมิวนิสต์แห่งสหพันธรัฐรัสเซีย  เป็นพรรคการเมืองรัสเซีย เป็นพรรคการเมืองใหญ่ที่สุดอันดับสองในสหพันธรัฐรัสเซีย องค์การเยาวชนของพรร คือ เลนินิสต์คอมโซมอลแห่งสหพันธรัฐรัสเซีย พรรคฯ ถือว่าตนสืบทอดพรรคคอมมิวนิสต์แห่งสหภาพโซเวียต

 อุดมการณ์ 
อุดมการณ์อย่างเป็นทางการของพรรค คือ คอมมิวนิสต์ มาร์กซ-เลนินและความรักชาติ พรรคเน้นยำคุณลักษณะรัสเซียอันเป็นเอกลักษณ์ และได้ปลุกความรักชาติและชาตินิยมรัสเซียอย่างต่อเนื่อง นอกเหนือไปจากมาร์กซ์-เลนินอย่างเป็นทางการของพรรคคอมมิวนิสต์แห่งสหภาพโซเวียต[ NUPI  Centre for Russian Studies] ที่แตกต่างจากพรรคคอมมิวนิสต์แห่งสหภาพโซเวียตหลัง พ.ศ. 2499 เป็นต้นมา คือ พรรคคอมมิวนิสต์แห่งสหพันธรัฐรัสเซียสรรเสริญการปกครองของโจเซฟ สตาลิน ในโอกาสวันคล้ายวันเกิดของโจเซฟ สตาลินเมื่อวันที่ 21 ธันวาคม พ.ศ. 2553 ซยูกานอฟเรียกร้องให้สังคมรัสเซีย "ใช้ลัทธิสตาลินอีกครั้ง" ในจดหมายเปิดผนึกถึงประธานาธิบดีรัสเซีย ดมิทรี เมดเวเดฟ ตามคำปราศรัยของโฆษกพรรคใน พ.ศ. 2554 พรรคได้แยกตนออกจากความเป็นเสรีนิยมซึ่งเกี่ยวข้องกับการประท้วงในรัสเซีย พ.ศ. 2554 อย่างแข็งขัน
# วิวรรธนไชย ณ กาฬสินธุ์
วิวรรธนไชย ณ กาฬสินธุ์ (เกิด 13 ตุลาคม พ.ศ. 2494) อดีตสมาชิกสภาผู้แทนราษฎรจังหวัดกาฬสินธุ์ และอดีตสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย ปัจจุบันสังกัดพรรคเพื่อไทย

 ประวัติ 
วิวรรธนไชย ณ กาฬสินธุ์  มีชื่อเล่นว่า "ลีโอ" เกิดเมื่อวันที่ 13 ตุลาคม พ.ศ. 2494 เป็นบุตรของนายประพิศ กับนางบุญไล้ ณ กาฬสินธุ์  สำเร็จการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยมหาสารคามประวัติผู้สมัคร ส.ส. สมรสและหย่ากับนางวรัญญา ณ กาฬสินธุ์

วิวรรธนไชย ณ กาฬสินธุ์  สืบเชื้อสายเจ้านายหัวเมืองอิสานตั้งแต่สมัยตอนต้นรัตนโกสินทร์  ท้าวโสมพะมิตร หรือ เจ้าโสมพะมิตร เจ้าเมืองกาฬสินธุ์ ต้นตระกูล ณ กาฬสินธุ์

 การทำงาน 
 รับราชการ 
วิวรรธนไชย เคยรับราชการครูและเคยดำรงตำแหน่งครูใหญ่โรงเรียนหนองแสงวิทยาเสริม อำเภอสมเด็จ จังหวัดกาฬสินธุ์ เคยเป็นประธานชมรมครูประถมภาคตะวันออกเฉียงเหนือ ประธานชมรมสมาพันธ์สมาคมครูประถมศึกษาแห่งประเทศไทย และเป็นกรรมการองค์การครูโลก ต่อมาในปี พ.ศ. 2525 ได้โอนมารับราชการในตำแหน่งนักประชาสงเคราะห์ กรมประชาสงเคราะห์ กระทรวงมหาดไทย และเป็นหัวหน้าชุด ปจว.กอ.รมน.จังหวัดกาฬสินธุ์

 งานการเมือง 
วิวรรธนไชย เป็นสมาชิกสภาผู้แทนราษฎร ได้รับเลือกตั้งหลายสมัย ซึ่งในปี พ.ศ. 2535 เขาได้ปฏิเสธข้อเสนอของพรรคกิจสังคมให้ดำรงตำแหน่งรัฐมนตรี และในการเลือกตั้ง พ.ศ. 2544 ได้รับเลือกตั้งเป็น ส.ส.แบบบัญชีรายชื่อ สังกัดพรรคไทยรักไทย

ต่อมาในปี พ.ศ. 2550 ได้ย้ายออกจากพรรคพลังประชาชน เพื่อไปก่อตั้งพรรคแทนคุณแผ่นดินอีสานล้วงลึก "วิวรรธนไชย" กับภารกิจตีท้ายครัวอดีต ทรท. เนื่องจากนายวิวรรธนไชยอ้างว่า นายสมัคร สุนทรเวช หัวหน้าพรรคพลังประชาชน ได้เคยพูดจาดูถูกคนอีสานไว้ในอดีต จึงไม่อาจยอมรับได้วิวรรธนไชย ณ กาฬสินธุ์ ตั้งกลุ่มดับเครื่องชนหมัก-พปช.

สมาชิกสภาผู้แทนราษฎร
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดกาฬสินธุ์ สังกัดพรรคชาติประชาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดกาฬสินธุ์ สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดกาฬสินธุ์ สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดกาฬสินธุ์ สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดกาฬสินธุ์ สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ระบบบัญชีรายชื่อ สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ระบบบัญชีรายชื่อ สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๑, ๔ ธันวาคม ๒๕๔๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๗, ๔ ธันวาคม ๒๕๓๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๑ ตอนที่ ๑๒๖ ง ฉบับพิเศษ หน้า ๕๐, ๑๙ กันยายน ๒๕๒๗
# งูหัวกะโหลก
สกุลงูหัวกะโหลก เป็นสกุลของงูพิษอ่อนจำพวกงูน้ำที่อยู่ในสกุล Homalopsis เดิมทีจัดเป็นสิ่งมีชีวิตชนิดเดียว แต่ปัจจุบันได้มีการพิจารณาใหม่และจำแนกออกได้เป็น 5 ชนิด ได้แก่ 2012: The masked water snakes of the genus Homalopsis Kuhl & van Hasselt, 1822 (Squamata, Serpentes, Homalopsidae), with the description of a new species. Zootaxa, 3208: 1–26. Preview

มีหัวรูปร่างคล้ายหัวใจ และบางตัวมีลายคล้ายหัวกระโหลกมนุษย์ จึงเป็นที่มาของชื่อ งูหัวกระโหลก มีลำตัวค่อนข้างอ้วน 

การจำแนก
 Homalopsis buccata (งูหัวกะโหลก, งูเหลือมอ้อ) (Linnaeus, 1758)
 Homalopsis hardwickii Gray, 1842
 Homalopsis mereljcoxi (งูหัวกะโหลกไทย) Murphy, Voris, Murthy, Traub & Cumberbatch, 2012
 Homalopsis nigroventralis (งูหัวกะโหลกท้องดำ) Deuve, 1970
 Homalopsis semizonata Blyth, 1855
# น้ำดอกไม้
น้ำดอกไม้ อาจหมายถึง

 ขนมน้ำดอกไม้, ชื่อขนมชนิดหนึ่ง ทำด้วยแป้งข้าวเจ้าผสมแป้งมัน ละลายกับน้ำเชื่อมใส่ถ้วยตะไลนึ่ง เมื่อสุกหน้าจะบุ๋ม, ขนมชักหน้า ก็เรียก
 ชมพู่น้ำดอกไม้, ชื่อชมพู่ชนิด Syzygium jambos (L.) Alston ในวงศ์ Myrtaceae ผลสุกสีเขียวอ่อนหรือเขียวอมเหลือง เนื้อบาง กลิ่นหอมเหมือนกุหลาบ
 มะม่วงน้ำดอกไม้, ชื่อมะม่วงพันธุ์หนึ่งของชนิด Mangifera indica L. ผลยาว ดิบรสเปรี้ยวจัด สุกรสหวานหอม เมล็ดแบนมาก
 ปลาน้ำดอกไม้, ชื่อปลาทะเลทุกชนิดในสกุล Sphyraena วงศ์ Sphyraenidae ลำตัวค่อนข้างกลมยาว หัวแหลม คางล่างยื่น ปากกว้าง มีฟันคมแข็งแรง ตาโต เกล็ดเล็กบาง ขอบเรียบ มีครีบหลังสองตอน พื้นลำตัว มีสีแตกต่างกันแล้วแต่ชนิด แต่มักเป็นสีฟ้าเทา เช่น ชนิด S. forsteri, หรือน้ำตาลอมเหลือง เช่น ชนิด S. obtusata, บ้างมีบั้งทอดขวางลำตัวเป็นระยะ ๆ เช่น ชนิด S. jello และ S. putnamiae, บ้างก็มีจุดหรือแต้มดำ เช่น ชนิด S. barracuda, ขนาดแตกต่างกันตั้งแต่สามสิบถึงหนึ่งร้อยห้าสิบเซนติเมตร, สาก ก็เรียก
 น้ำดอกไม้ (บทประพันธ์), ผู้แต่งนิยายที่ใช้ชื่อนามปากกา “น้ำดอกไม้”
# งูเหลือมอ้อ
งูเหลือมอ้อ หรือที่นิยมเรียกกันว่า งูหัวกะโหลก  เป็นงูพิษอ่อนชนิดหนึ่ง จัดอยู่ในวงศ์งูน้ำ (Homalopsidae)

อดีตเคยถูกจัดให้เป็นงูเพียงชนิดเดียวเท่านั้นที่อยู่ในสกุล Homalopsis แต่ปัจจุบันได้มีการจำแนกออกใหม่เป็น 5 ชนิด 2012: The masked water snakes of the genus Homalopsis Kuhl & van Hasselt, 1822 (Squamata, Serpentes, Homalopsidae), with the description of a new species. Zootaxa, 3208: 1–26. Preview 

 ลักษณะ 
งูเหลือมอ้อ เป็นสัตว์ชนิดแรก ๆ ชนิดหนึ่งที่ได้รับการอนุกรมวิธาน มีลวดลายสีน้ำตาลอ่อนที่ส่วนหัวแลคล้ายหัวกะโหลก อันเป็นที่มาของชื่อเรียก มีรูจมูกที่อยู่ด้านบนของส่วนหัวเพื่อสะดวกในการหายใจเมื่อขึ้นมาจากน้ำ เกล็ดที่ท้องมีพัฒนาการดี สามารถทำให้เลื้อยบนบกได้อย่างคล่องแคล่ว

มีขนาดโตเต็มที่ประมาณ 2 เมตร ในชีวิตส่วนใหญ่อยู่ในน้ำ แม้กระทั่งตอนออกลูก ลูกงูแรกเกิดมีลายเหมือนตัวเต็มวัย แต่จะมีความต่างของสีมากกว่าโดยส่วนที่เป็นสีอ่อนในงูแรกเกิดมักเป็นสีชมพู เมื่อโตขึ้นสีจะเข้มขึ้นจนเป็นสีน้ำตาลเข้ม ในงูขนาดใหญ่แทบจะไม่เห็นลายบนตัว 

 ถิ่นที่อยู่ 
พบกระจายพันธุ์ในเอเชียใต้และเอเชียตะวันออกเฉียงใต้ในแหล่งน้ำ สำหรับในประเทศไทยพบได้ทุกภาค งูหัวกะโหลกมักจะอาศัยตามแหล่งน้ำนิ่ง น้ำไม่ไหลเชี่ยว ต่างกับพื้นที่ภาคใต้ที่มักจะอาศัยอยู่ในลำธารหรือโตรกธารน้ำไหล โดยจะหลบตัวอยู่ตามซอกหินเพื่อไม่ให้กระแสน้ำพัดพาไป หากินสัตว์น้ำและสัตว์ครึ่งบกครึ่งน้ำเช่น ปลาทิลาเพีย ปลาหางนกยูง ปลาดุก ปลาไหลนา ปลาขนาดเล็กอื่น ๆ  กบ หลากหลายชนิด ครัสเตเชียนน้ำจืด เป็นอาหาร โดยพฤติกรรมการล่าเหยื่อมีทั้งแบบซ่อนอยู่นิ่ง  ๆ ให้เหยื่อเข้ามาหาเอง และบุกจู่โจมเหยื่อเอง
ในที่เลี้ยงจะกินปลาซิว ปลาทอง ปลาหมอสีต่างๆ ปลามอลลี่ และ ลูกอ๊อด

 พฤติกรรม 
เป็นงูที่มีนิสัยไม่ดุร้าย มีพิษที่อ่อนมาก ไม่ปรากฏว่าทำร้ายมนุษย์ได้ ผู้ที่โดนกัดจะมีแผลเพียงเลือดออกเท่านั้น จึงนิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลาน นอกจากนี้แล้ว งูหัวกะโหลกยังใช้ประโยชน์จากหนังบนหัวในเชิงอุตสาหกรรมเครื่องหนัง อีกด้วย, งูหัวกะโหลก หรืองูเหลือมอ้อ (Homalopsis buccata (Linneaus, 1758)) คอลัมน์ Exotic Pets หน้า 152-155 นิตยสาร Aquarium Biz ฉบับที่ 21 ปีที่ 2: มีนาคม ค.ศ. 2012 ที่เวียดนาม มีเกษตรกรรายหนึ่งได้เลี้ยงงูหัวกะโหลกเพื่อส่งขาย ทำรายได้ดี โดยมีราคาซื้อขายตั้งแต่ 80,000–100,000 ด่ง (3.8–4.7 ดอลลาร์) ต่อกิโลกรัม ในงูตัวเล็กน้ำหนัก 80–100 กรัม หรือราว 1 ขีด
# เดอะแวมไพร์ ไดอารีส์
เดอะแวมไพร์ ไดอารีส์ เป็นละครชุดอเมริกันแนวเหนือธรรมชาติ ถูกสร้างขึ้นโดย อเล็กซ์ ลอยด์,เควิน วิลเลียมสัน และ จูลี่ เพล็ค โดยนำเนื้อหามาจากหนังสือนวนิยายชื่อเดียวกัน ที่ถูกเขียนโดย แอล.เจ. สมิธ ละครเรื่องนี้ฉายครั้งแรกในวันที่ 10 กันยายน 2552 โดยช่อง The CW ในปัจจุบันมีถึงซีซั่น8

สถานที่สมมติในละครคือเมืองมิสทิค ฟอลส์ เมืองเล็กๆในรัฐเวอร์จิเนียที่มีสิ่งลี้ลับเหนือธรรมชาติอาศัยอยู่ เนื้อหาสำคัญเน้นไปที่เรื่องราวความรักสามเศร้าของเอเลน่า กิลเบิร์ต(นีน่า โดเบรฟ),สเตฟาน ซัลวาทอร์(พอล เวสลีย์) และ เดม่อน ซัลวาทอร์(เอียน โซเมอร์ฮาลเดอร์) ทั้งสามคนเป็นคนที่มีอดีตอันขมขื่น และการเปิดเผยประวัติศาสตร์อันลึกลับของเมืองๆนี้นั้นก็ยังเกี่ยวข้องกับ แคทเธอรีน เพียร์ซหรือแคทเธอรีน่า เพโทรวา(นีน่า โดเบรฟ)
# คณะวิทยาการสารสนเทศ มหาวิทยาลัยบูรพา
สาขาวิชาที่เปิดการเรียนการสอน 
 วิทยาการคอมพิวเตอร์ (Computer Science)
 วิศวกรรมซอฟต์แวร์ (Software Engineering)
 เทคโนโลยีสารสนเทศเพื่ออุตสาหกรรมดิจิทัล (Information Technology for Digital Industry)
ปัญญาประดิษฐ์ประยุกต์และเทคโนโลยีอัจฉริยะ (Applied Artificial Intelligence and Smart Technology)
วิทยาการข้อมูล (Data Science)

 หลักสูตรที่เปิดสอน 
ปัจจุบันคณะวิทยาการสารสนเทศ ได้เปิดการสอนทั้งหมด 6 หลักสูตร ดังต่อไปนี้ 

+  ระดับการศึกษา  ชื่อปริญญา  ชื่อหลักสูตร ปริญญาตรี  วิทยาศาสตร์บัณฑิต (วท.บ.)  Bachelor of Science (B.Sc.)  วิทยาศาสตร์บัณฑิต สาขาวิชาวิทยาการคอมพิวเตอร์  Bachelor of Science Program in Computer Science
 วิทยาศาสตร์บัณฑิต สาขาวิชาวิศวกรรมซอฟต์แวร์  Bachelor of Science Program in Software Engineering
 วิทยาศาสตร์บัณฑิต สาขาวิชาเทคโนโลยีสารสนเทศเพื่ออุตสาหกรรมดิจิทัล Bachelor of Science Program in Information Technology for Digital Industry
วิทยาศาสตร์บัณฑิต สาขาวิชาปัญญาประดิษฐ์ประยุกต์และเทคโนโลยีอัจฉริยะ Bachelor of Science Program in Applied Artificial Intelligence and Smart Technology ปริญญาโท  วิทยาศาสตรมหาบัณฑิต (วท.ม.)  Master of Science (M.Sc.)  วิทยาศาสตรมหาบัณฑิต สาขาวิชาวิทยาการข้อมูล  Master of Science Program in Data Science ปริญญาเอก  ปรัชญาดุษฎีบัณฑิต (ปร.ด.)  Doctor of Philosophy (Ph.D.)  ปรัชญาดุษฎีบัณฑิต สาขาวิชาวิทยาการข้อมูล  Doctor of Philosophy Program in Data Science

 แหล่งข้อมูลอื่น 
 คณะวิทยาการสารสนเทศ มหาวิทยาลัยบูรพา
 facebook คณะวิทยาการสารสนเทศ มหาวิทยาลัยบูรพา
YouTube ช่องคณะวิทยาการสารสนเทศ มหาวิทยาลัยบูรพา
Line@: @informaticsbuu
# มูซาชิโนะ
มูซาชิโนะ  เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น ได้รับการยกฐานะขึ้นเป็นเทศบาลนครเมื่อวันที่ 3 พฤศจิกายน ค.ศ. 1947 มีขนาดพื้นที่ทั้งสิ้น 10.73 ตารางกิโลเมตร มีจำนวนประชากร 150,331 คน武蔵野市. จำนวนประชากรอย่างเป็นทางการ 2012-02-01. สืบค้นเมื่อ 2012-02-28.
# ยฺเหวียน หฺวา
ยฺเหวียน หฺวา ในภาษาจีนกลาง หรือ ยฺหวิ่น หว่า ในภาษากวางตุ้ง  เกิดวันที่ 2 กันยายน ค.ศ. 1950 เป็นนักแสดงภาพยนตร์จีนแอ็คชั่น, นักออกแบบท่าต่อสู้, สตันท์แมน และผู้ฝึกศิลปะการต่อสู้ชาวฮ่องกงที่ได้ปรากฏตัวในภาพยนตร์กว่า 160 เรื่อง รวมถึงละครโทรทัศน์อีกกว่า 20 ซีรีส์

 ประวัติ 
ยฺเหวียน หฺวา เป็นที่รู้จักในด้านทักษะความคล่องตัวและการแสดงผาดโผน เขาเริ่มต้นอาชีพในการแสดงแทน บรูซ ลี ในภาพยนตร์ชุด ไอ้หนุ่มซินตึ๊ง ล้างแค้น (ค.ศ. 1972) และ ไอ้หนุ่มซินตึ๊ง มังกรประจัญบาน (ค.ศ. 1973) นอกจากนี้ เขายังได้ออกแสดงเปิดตัวใน ไอ้หนุ่มซินตึ๊ง ล้างแค้น ในบทของชาวญี่ปุ่นผู้ซึ่งเรียกร้องให้ บรูซ ลี คลานและส่งเสียงร้องแบบสุนัข รวมถึงเขายังได้เริ่มรับบทเป็นจำนวนมากในภาพยนตร์ของชอว์บราเธอร์YEUN WAH 

ในช่วงทศวรรษที่ 1980 เขาได้ปรากฏตัวในภาพยนตร์เป็นจำนวนมาก ซึ่งส่วนใหญ่จะรับบทเป็นดาวร้ายในภาพยนตร์ที่เป็นของเพื่อนเขาจากโรงเรียนงิ้วปักกิ่งร่วมกับ หง จินเป่า, เฉินหลง และ หยวน เปียวLoveAsianFilm.com - Features : Seven Little Fortunes   และใน ค.ศ. 2004 ยฺเหวียนได้แสดงเป็นเจ้าของอาคารเก็บค่าเช่าในภาพยนตร์ตลกของ โจว ซิงฉือ เรื่อง คนเล็กหมัดเทวดา และในงานฮ่องกงฟิล์มอะวอร์ด ค.ศ. 2005 เขาก็ได้มีโอกาสรับรางวัลนักแสดงสมทบชายยอดเยี่ยมจากเพื่อนร่วมงานของเขา
# รถไฟฟ้าโอดะกีว
รถไฟฟ้าโอดะกีว  เป็นบริษัทรถไฟฟ้าเอกชนของญี่ปุ่น เป็นที่รู้จักกันในการบริการรถไฟด่วนพิเศษสาย โรมานซ์คาร์ ในเส้นทางระหว่างโตเกียวกับเมือง โอดาวาระ, เอโนชิมะ, เมืองใหม่ทามะ, และฮาโกเนะ

บริษัทรถไฟฟ้าโอดะกีวเป็นบริษัทหลักหนึ่งในกลุ่มบริษัทโอดะกีว ซึ่งประกอบไปด้วยบริษัทย่อยอีก 106 บริษัท ในหลายธุรกิจ เช่น รถไฟฟ้าเอโนชิมะ, ทางรถไฟฮาโกเนะโทซัน, รถไฟฟ้าโอดะกีวบัส, ห้างสรรพสินค้าโอดะกีว, และโรงแรมไฮแอตรีเจนซี่โตเกียว

 เส้นทาง 
เส้นทางขอบข่ายระยะทาง (กม.) สถานี วันที่เปิดบริการสายโอดาวาระ ชินจูกุ - โอดาวาระ 82.5 47 1 เมษายน ค.ศ. 1927สายเอโนชิมะ ซางามิ-โอโนะ - คาตาเซะ-เอโนชิมะ 27.4 17 1 เมษายน ค.ศ. 1929สายทามะ ชิง-ยูริงาโอากะ - คารากิดะ 10.6 8 1 มิถุนายน ค.ศ. 1974 (บางส่วน)  27 มีนาคม ค.ศ. 1990 (เต็มรูปแบบ) รวมทั้งสิ้น 3 เส้นทาง 120.5 70  

 แหล่งข้อมูลอื่น 

 เว็บไซต์ทางการ 
 เว็บไซต์ทางการ 

อ
# นีน่า โดเบรฟ
นีน่า โดเบรฟ (ชื่อเต็ม นิโคไลน่า คอนสแตนติโนวา โดเบรวา) เป็นนักแสดงและนางแบบลูกครึ่ง บัลแกเรีย-แคนาดา เธอเคยรับบทเป็นซิงเกิลมัมยังสาวในละครเรื่อง Degrassi: The Next Generation (รับบทตั้งแต่ซีซั่น6-ซีซั่น9) ปัจจุบันเป็นนักแสดงนำของซีรีส์เรื่องเดอะแวมไพร์ ไดอารีส์ รับบทเป็นเอเลน่า กิลเบิร์ตและแคทเธอรีน เพียร์ซ

ประวัติ
thumb|upright|left|นีน่าในปี 2007|alt=นีน่าในปี 2007
นีน่า โดเบรฟ เกิดในประเทศบัลแกเรีย และย้ายมาประเทศแคนาดา (โทรอนโต) ตอนเมื่ออายุได้สองขวบ เธอสามารถพูดได้คล่องทั้งภาษาฝรั่งเศส,ภาษาอังกฤษ และ ภาษาบัลแกเรีย เธอมีพี่ชายหนึ่งคนชื่ออเล็กซานเดอร์ บิดาเป็นผู้เชี่ยวชาญทางด้านคอมพิวเตอร์และมารดาเป็นศิลปิน

นีน่าเริ่มต้นเรียนบัลเล่ต์และแจ๊สแดนซ์ที่ J. B. Tyrrell Sr. Public School และเข้าเรียนมหาวิทยาลัยที่ Ryerson University ในเมืองโทรอนโต สาขา สังคมวิทยา เธอลาออกในปี 2008 เพื่อเริ่มต้นอาชีพนักแสดงของเธอ

ช่วงที่แสดงละครเรื่องเดอะแวมไพร์ ไดอารีส์ เธอก็ได้เริ่มคบหากับนักแสดงในเรื่องเดียวกัน (เอียน ซอมเมอร์ฮาลเดอร์)

อาชีพ
นีน่าเริ่มต้นด้วยการเป็นนางแบบ จากนั้นก็มีโอกาสได้แสดงโฆษณา ซึ่งต่อมาก็มีโอกาสได้ไปทดสอบหน้ากล้องการแสดงภาพยนตร์ หลังจากนั้นไม่นานเธอก็มีโอกาสได้ร่วมในภาพยนตร์มากมาย เช่น Fugitive Pieces,Away from Her,Never Cry Werewolf รวมถึงแสดงละครเรื่อง Degrassi: The Next Generation

ผลงาน
 ปี ชื่อเรื่อง บทบาท 2006 Away from Her โมนิก้า 2006 Playing House แชเนีย 2006–2009 Degrassi: The Next Generation มีอา โจนส์ 2007 How She Move  2007 The Poet  ราเชล 2007 Fugitive Pieces  เบลล่า 2007 My Daughter's Secret จัสติน 2007 Too Young to Marry เจสสิก้า 2008 Repo! The Genetic Opera 2008 Mookie's Law โรเซเบลล่า 2008The American Mall แอลลี่ เชฟเฟิร์ด 2008 Never Cry Werewolf ลอเรน แฮนเซ็ท 2008 The Border  ไมอา 2009 Chloe  แอนนา 2009 Degrassi Goes Hollywood มีอา โจนส์ 2009 Eleventh Hour  เกรซ ดาห์ล 2009 Merry Madagascar  2009–present The Vampire Diaries เอเลน่า กิลเบิร์ต/แคทเธอรีน เพียร์ซ  2011 The Super Hero Squad Show เอลเล็น 2011 The Roommate มาเรีย 2011 Arena โลรี่ 2012 The Perks of Being a Wallflower แคนเดซ
# ยฺเหวียน ชิว
ยฺเหวียน ชิว  มีชื่อจริงคือ จาง จฺวั่นหนัน (張轉男) เกิด ค.ศ. 1950 เป็นทั้งนักแสดงหญิง และผู้ฝึกศิลปะการต่อสู้ เธอมีความเชี่ยวชาญทั้งศิลปะการต่อสู้ของจีน รวมถึงทักษะด้านงิ้วปักกิ่ง และเป็นผู้ได้รับการฝึกฝนจากอาจารย์ หยู จ้านยฺเหวียน ซึ่งเป็นผู้ฝึกสอนเฉินหลง และหง จินเป่า ที่ไชน่าดราม่าอะคาเดมี่

ภายหลังจากที่เธอห่างเหินจากอุตสาหกรรมภาพยนตร์ฮ่องกงมาเกือบ 20 ปี เธอก็ได้รับบทบาทเจ้าของหอพักในภาพยนตร์ชุด คนเล็กหมัดเทวดาREVIEW: Kung Fu Wing Chun (2010)   โดยบังเอิญ ซึ่งมีเพียงเธอเท่านั้นที่มาพร้อมกับเพื่อนหญิงรุ่นน้องจากสถาบันไชน่าดราม่าอะคาเดมี่ในการคัดเลือกนักแสดง แต่สายตาของผู้กำกับก็ได้มุ่งมาที่เธอ มีรายงานแสดงให้เห็นว่า โจว ซิงฉือ ได้ให้งานแก่เธอภายหลังจากการโน้มน้าวอย่างไม่ขาดสาย และได้ชักชวนให้อยู่อย่างถาวร นอกจากนี้ เธอยังมีผลงานในภาพยนตร์ชุด คนเล็กนกกระจอกเทวดา ร่วมกับยฺเหวียน หัวKung Fu Mahjong (2005) 

เมื่อวันที่ 31 มีนาคม ค.ศ. 2005 ยฺเหวียนได้ถูกจับกุมพร้อมกับผู้หญิงคนอื่นๆอีก 10 คน รวมถึงชายสองคนที่เล่นการพนันผิดกฎหมาย
# เหลียง เสี่ยวหลง
เหลียง เสี่ยวหลง  เกิดวันที่ 28 เมษายน ค.ศ. 1948 ในฮ่องกง เป็นนักแสดงที่ปรากฏตัวอยู่ในภาพยนตร์ศิลปะการต่อสู้ของฮ่องกงเป็นจำนวนมาก เขามักปรากฏตัวในฐานะ "บรูซ เหลียง", "บรูซ หลง" รวมถึง "บรูซ เหลียง เสี่ยวหลง"Biografía de Bruce Leung Siu-lung (Bruce Liang) - L3DO  และได้รับการจัดกลุ่มโดยทั่วไปให้อยู่ในฐานะเสมือนร่างโคลนของ บรูซ ลี ที่ได้ผุดขึ้นมาภายหลังจากการเสียชีวิตของบรูซ ลี ในประเภทย่อยที่รู้จักกันในชื่อบรูซโพลอิเทชัน เหลียงได้เรียนรู้ศิลปะการต่อสู้มาจากพ่อของเขาที่โรงงิ้วกวางตุ้ง โดยรูปแบบหลักของเขาคือคาราเต้สายโกจูริว และเขายังเป็นผู้ฝึกวชาเพลงหมัดหวิงชุนอีกด้วย

เหลียงได้เกษียณตนเองจากการแสดงในภาพยนตร์ชุด โกสท์ฮอสพิทอล ในค.ศ. 1988 Leung Siu Lung Filmography  อย่างไรก็ตาม ใน ค.ศ. 2004 เขาก็ได้หวนกลับคืนสู่หน้าจอในบทของยอดนักฆ่านามว่า เทพเมฆาอัคคี ในภาพยนตร์ชุด คนเล็กหมัดเทวดา ของโจว ซิงฉือKung Fu Hustle - Stephen Chow, Yuen Wah, Leung Siu Lung  (ซึ่งเป็นบทดาวร้ายครั้งแรกของเขาโดยบังเอิญ)
# เฉิน กั๋วคุน
เฉิน กั๋วคุน  หรือที่รู้จักกันในชื่ออังกฤษ แดนนี ชาน (Danny Chan; เกิดวันที่ 1 สิงหาคม ค.ศ. 1975) เป็นทั้งนักแสดงชาย, นักออกแบบท่าเต้น รวมถึงเป็นนักร้องนำวงร็อคชาวฮ่องกง ที่มีชื่อวงว่า 'โพเอ็ท' เขาได้มีส่วนร่วมในผลงานภาพยนตร์ระดับบ็อกซ์ออฟฟิศของโจว ซิงฉือ อย่าง นักเตะเสี้ยวลิ้มยี่ และ คนเล็กหมัดเทวดา เขามีความโดดเด่นในด้านความคล้ายคลึงกับ บรูซ ลี ยอดกังฟูระดับตำนานยุคปลาย และได้เล่นในบทบาทของเขาในฐานะผู้รักษาประตูใน นักเตะเสี้ยวลิ้มยี่ จากบทบาทนี้เองที่ทำให้เขามีชื่อเสียงในเวลาต่อมา และเนื่องด้วยเขามีความคล้ายคลึงกับบรูซ ลี อย่างโดดเด่น ส่งผลให้เขาได้รับเลือกแสดงเป็นบรูซ ลี ในซีรีส์โทรทัศน์ที่มีชื่อว่า เดอะเลเจนท์ออฟบรูซ ลี ใน ค.ศ. 2008

เฉิน กั๋วคุน ยังเป็นผู้ฝึกเพลงหมัดเจี๋ยฉวนเต้าของบรูซ ลีReport: Chan Kwok-Kwan to Play Bruce Lee. The Washington Post. 2 December 2006.